
DE HYP0CH0NDR1A 



Defmitio. 1 1 y poc h ond r ias is, morbut rtticcaioriut Hippocratis, 
affectio est plerumque chronica afebrilis, quae peculiari idea- 
rum perversione et animi diutumo pathemate, propriae sanita- 
tis statum spectantibus, adparet; qnibus praesertim , modo pri- 
mitus, secundaria modo ratione, aliquorum abdominalium viscc- 
rum aliae aut functionales, aut organicae laesiones copulantur. 

Ad veram ejus dignoscendam fbrmam necesse profecto est 
6vmptomata quibus manifestatur accuratius omnia adnotare; at- 
que, ne aliqua exoriatnr in his recensendis confnsio, opportu- 
num foret in tria morbum stadia observare, et singulum sejun- 
ctim pondcrare. 

i nmum tiaatum. dorporis namtus non tantum sud moroi 
initio , sed et per annos laudabilis evadit , ut nullus certior de 
hac affectione ab hominis adspectu reddatur; attamen aegro- 
tans de valetudine sua meticulosus , irrequietus fit ; medicos li- 
bros summa cum anxietate pertractat , et medicorum quotidie 
persequitur consilia ; omnia quae circumstant diligenter per- i 
scrutatur, ponderat tristis illorum influxum; continue propria 
organa eorumque conditionem agnoscere studet, nec non eorum 
singula producta ad analysim vocat ; alimentorum ingestio, uri- 
narum emissio, materiei foecalis ipea excretio insignium viro- 
rum mentem, delicatioresque animos occupant : talique pacto et 
per menses et per annos miserandi homines morbum et quidera 
gravissimum futurum pavescunt ; et quamvis eorum affectio, eo- 
rum tunor ad unamquamque organismi regionem vcrti possit ; 
attamen accuratioribus observationibus digestionu organa digna 

magis videntur, praecipue peculiares sensationes quotidie recur- 
rentes, uti fames, sitis, necessitas alvi evacuandi etc; saepepost 
cibum ingestum in epigastrio pondus , dolorea , et sensura frigo- 
ris accusant; borborygnii sub laudabili valetudine, nec non le- 
viora tormina manifestantur ; si potum sumat copiosum, decum- 
J)at, movcaturque in lectulo fluctuatio, exoritur, frequentiores 
emittuntur flatus, nec non ructus locum habent. 

Adsunt e contra alii, qui speciatim de circulationis velre- 
spirationis organis queruntur ; alii qui cerebro eminenter adfe- 
cto proprins sensationes tribuunt; denique non desunt, qui pu- 
tant a debilitate sensira sensimque adaugente proprias mole- 
stias pendere, et quotidie de languoris sensu, de apatlua con- 
stanti, identidem de doloribus huc illuc vagantibus conquerun- 
tur, quae omnia causis remotis saepissime tribuunt, haereditati 
idest, onamsmo inveterato, praegressae syphihdi. Speciatim hoc 
est animadvertendum, quod vix non omnes hypochondriaci suo- 
rura morborura historiara ad minimas usque circumstantias fi- 
deliter retineant, et exactius enarrare studeant. 

Intime perspectis enarratis phaenomenis notandum venit 
quod haec exitialia ab ipsis dipingi queunt; hme clare elucet 
huc usque tantummodo functiones cerebrales afCci s ideoque nil 
mirum si alia organa in compassionem trahantur, quae cum cc- 
rebro stricto junguntur nexu. Revera evenit ut minus prompta eva- 
dat digestio, famis sensus languescat, pyrosis, cardialgia insurgat. 

Secundum stadium. Fraecipua symptomata in primo stadio 
adnotata ad cerebrum spectant, sed, etsi leni modo, caetera etiam 
viscera affici videntur ; in secundo e contra raorbosa conditio ul- 
terius progreditur , caeteraque organa intensius afficiuntur , et 
phaenomena antea enumerata graviora gradatim fiunt. lta cum 
viscera abdorainalia praecipue adfecta sint, anxietas , flamma, 
dolor urens vel scindens ad epigastrium evolvitur, qui tamen nec 
sub pressione, nec sub ingestione alimentorum copiosa adauge- 
tur. Plerumque nulla adest febris, et per longura temporis spa- 
tium nutritio conspicue non patitur. Evincimur hinc quomodo 
a vera gastritide hae turbae gastricae discrepent, ad quara Broua- 
sais hypochondriam quoque referre opinavit. Mon infrequenter 

hypochondriaci per longam annorum seriem symptomatibus sic 
dictae dyspepsiae vexantur; perraro autem evenit ut per has mo- 
lestias diuturnas ventriculi phlogosis inducatur: quod si etiam 
aliquando hoc contingat, id fit propter regimen ineptum, incon- 
gruamque medelam. Functiones circulationis in hoc stadio sae- 
pe pervertuntur: sic pulsus valdopere variat, nunc frequens, nunc 
tardus , nunc debilis , irregidaris , intermittens : non raro mole- 
sta cordis palpitatio occurrit, quae saepius intermittit, et timor 
quem hoc phaenomenon inducit , et inde difficultas pulmonaris 
circidationis ab anxietate enata palpitationis vim valdopereadau- 
gent; interdum cordis motus aliquantisper silct, et in deliquium 
incidit aeger. De pulsatione vehementi saepe hypochondriaci in 
caeliacae arteriae regione conqueruntur , et ad hoc symptoma 
producendum valde contribuere debent permulta ganglia et ner- 
vorum surcula, quae illam circumdant arteriam. 

Functiones animales quoque in hoc stadio laesae adparent; 
vcrtigines exsurgunt , magna muscularis debilitas, lassitudo mo- 
lesta post exiguum motum. Sensus quoque perturbantur exter- 
ni : visus debilis, obfuscatus et a cataracta vel amaurosi se corre- 
ptos pavescunt, quod phaenomenon non raro fictitium sed valde 
pervicax molestumque evadit ; auditus obtusus , difOcills , hinc 
surditatis terror; olfactus vel nullus vel intensior ut aegroti 
nonnullis odoribus appropmquantes in deliquium incidant; gu- 
stus depravatus, et non raro quod ori imponitur nunc fatuum 
nunc salsum nunc dulcem nunc amarum saporem praebct : sic 
dicendum de tactus sensu qui vel obtunditur vel intenditur. 

Vigor intellectualiumque facultatum alacritas plures sub- 
eunt vices: nunc enim omni meditationi impares se se fatentur; 
nunc ingenium eximium , sed phantasia exaltata , judiciaque 
quoad proprium corporis statum erronea proferuntur. 

A norma in hoc stadio sccrctiones et excretiones abludunt ; 
lacrimae copiosae diffluunt , saliva abundans secernitur , pan- 
creaticus succus excedens vomitu ejicitur ; urina nunc adaugctur, 
nunc imminuitur, vel decolor, vel rubra , vel sedimentosa con- 
spicitur; alvus persaepe obstipa aegros valdopere angit; cutis 
generatim arescit, sed post morbum profuso madeiit sudore. 

Omnia vero recensita symptomata , causls etiam sublatis, 
difilculter evanescere solent, nec tantam rclationem cum condi- 
tione cereLrali tenent ; inde rite concludere fas est non am- 
plius laesionis cerebralis fugacem irradiationem constituere, sed 
in ipsis organis conditionem morbosam haerere , quae systema 
imiervationis Draesertim af&ciendo . illas functionum turbas in- 
ducat. 

TerUum siaJium. Numquam contingunt diutumae functlo- 
num turbae absque capillaris circulationis, processusque nutri- 
tionis laesione; hinc laesiones organicae in illo morbi stadio 
eveniunt. « Ubi stimulus ibi fluxus )> hoc est medicinae assioma; 
fluxua vero vel phlogosira ingenerat, vel permultis vitiis secre- 
tionis et nutritionis occasionem praebet: quapropter organa in 
quibus in secundo stadio tam erat ultra normam sensibilitas 
exaltata, incedente gradatim morbo ad suum tertium stadium, 
vel hypertrophia vel lenta phlogosi adfecta sunt, vel necesse 
est ejusdem inflammationis sequelis subjiciantur, quae sequelae 
essent infarctus, tumores, schirri, aliaeque. Kil igitur mirttm si 
lenta gastritis, pilori schirrus, cancerosa ventriculi degeneratio, 
hepatis varia depravatio hoc hypochondriae stadium curationi 
cuicumque renitens reddiderint in illis, quibus in primis morbi 
stadiis abdominalia organa aflec tione corripiebantur; nil mirum si 
partiales pericarditides per adhaesiones inter cor et illius invo- 
lucrum latentes , si hypertrophiae aliaeque cordis alterationes 
exoriantur in illis, quorum circulationis organa jam afficie* 
bantur. 

Nec omni ratione destitutum est, quod aliquando, ista mor- 
bi periodo, plithiseos symptomata apparuerint ; constat enim ex 
Lennechii observationibus nil tuberculorum genesi magis favere 
quam tristitia et moeror diuturnus , ut in hypochondria locum 
habent. Ita Lorry, cum hypochondriacorum cadavera dissecasset, 
tubercula per parenchyma pulmonum dispersa invenit ; pseudo- 
membranas intra pleuram et pulmones existentes, eftusiones 
pleuriticas alii observarunt patliologi. 

In cerebro cnasci potest clironica vel acuta phlogosis; in- 
dc hujus inflammationis sequclae indurationes emollitionesque. 

Quam proteiformis sit h) pocliondria ex recensitis sympto- 
matibus in secundo et in tertio stadio in lucem venit; haec e- 
nim omnia laesionibus supradescriptis propria aliam huic mor- 
bo physiognomiam conciliarent. Qua de re inter se tantum dis- 
crepant auctores , tam in hypochondriae forma descrihenda , 
quam in illius causa proxima indaganda; ac ideo nonnulli (quae 
sententia fortasse est nimis late extensa) asserere non dubita- 
runt, hypochondriam semper producere atque organicam lae- 
sionem fovcre. Nimis vero taediosum et frustraneum hujusce sta- 
dii multiplicia phaenomena delineare: satis sit organicas laesio- 
nes, a quibus sy mptomata illa originem petunt , quantum fieri 
oportebat ostendisse. 

Causa proxima. Si sententias omnes de hypochondriae cau- 
sa proxima a primis usque medicinae temporibus prolatas per- 
pendamus, nobis patet magis verbis quam essentia discrepasse. 
Omnes etenim in duas dividi possunt classes. Adsunt nonnulli 
qui viscera digerentia primitus, et systema nervosum vel cere- 
brum secundaria ratione adfectum judicarunt. Adsunt e contra 
alii, qui sedem primariam morbi in cerebro , secundariam in 
caeteris organis, abdominalibus praesertim, statuerunt. 

Hippocrates locutus est de hypochondria , quam a melan- 
cholia distinxit; sed sub hoc nomine ipse symptomata gastrica 
et alia valde obscura collexit : unde hic morbus cum hypo- 
chondria x sensu nostris temporibus accepto, exacte non con- 
gruit. 

Aetius, humoralem doctrinam excolens, totam massam san- 
guinis, illo excepto qui ad caput fertur, illaesam judicat; sed 
frequentius humor melancholicus caput petit , idque eo facilius, 
quo strictior est nexus inter caput et ventrem per nervos pneu* 
mato-gastricos. 

Juxta Faulum Aeginae, hypochondria est quaedam melan- 
choliae species : melancholia vero est morbus apyreticus a pe- 
culiari delirii forma distinctus. Causa vero proxima aberratio- 
nis mentalis est inilammatio organorum digerentium , vel talis 
illorum laesio, quae ad dignitatem phlogoseos non extollatur. 

Arabus Avicenna sedem praecipuara morbi in lienc locavit. 

Fernelius et Sennertus, quum praccipua symptomata in organis 
digerentibus inquisivissent , illorum adfectioni hypochondriac 
causam tribuunt. Willisius causam proximam hujusce morbi, 
phantasticis simulacris nimis fidens , degenerationem spirituum 

animalium pronunciavit. 

Sydenhamius hysteriam et hypochondriam pro uno eodcm- 
que morbo habuit. Spiritus animales debilitate peccant: hinc 
irregulariter distribuuntur, et laesiones functionales variorum 
organorum tunc adparent, prouti spiritus vitales nimio impetu 
nunc in unam, nunc in aliam corporis partem irrumpiuit. 

Hoffmannus e contra hypochondriam ab hysterismo distin- 
guere omni studio curavit. Juxta illum auctorem morbus in tu- 
nica illa residet, quae mucosam ventriculi intestinorum mem- 
branae musculosae unit. 

Broussais asserit hypochondriam nil aliud csse quam chro- 
nicam gastro-enteritidem, quae in cerebrum infense reagit. Quis 
vcro confundere hypochondriam cum gastro-cnteritide potest? 
Omnem aetatem, omnem sexum, homines uniuscujusque condi- 
tionis, bibaces, et pauperes praesertim, gastro-enteritis aggredi 
potest. Hypochondria e contra divitcs et adultos speciatim corri- 
pit. In gastro-enteritide chronica adpctitus deletus, digestio im- 
perfecta, diarrhoea frequens, nutritio alienata, marcor progrcs- 
sivus , febris continua absque gravi functionum ccrebralium 
laesione observatur; et si morbus progreditur, vita aegri per 
nonniillorum mcnsium spatium ad maximum perdurat. Jn hy- 
pochondria e contra alicnatio mentis et animi usque ab initio 
eminet, adpetitus satis viget, digestio quidem aegrius sed tamen 
absolvitur, alvus obstipa, febris abest, nutritio sat bona, et per 
longiun tempus, hisce symptomatibus non obstantibus, vita pro- 
trahitur. Indoles quoque molestiarum in utroque differt casu. 
Spasmi, ardores, sensilitatis abdominalis exaltatio, quae exag- 
gerata pinguntur ab hypochondriacis , sub prcssione non exa- 
cerbantur, sed contra mitescunt, vel etiam disparent. Levesdo- 
lores e contra alii accusant; tormina fugacia, quae ingestio ali- 
mentorum, abdominis pressio , pracsentia colluviei mucosae in- 
tcndunt. Denique Iioc peculiaris exh ibent hypochondriaci, quod 

efficacissimus sit influxus adfectionum moralium ad phaenomena 
omnia exasperanda vel resuscitanda etiamsi per aliquod tempus 
siluerunt. 

Perclarus Georget in sua Physiologia tyttematis nervoti 
declaravit: « Hypochondria est morbus chronicus afebrilis, plus 
molestiarum quam periculi inducens , qui pendet a peculiari 
quadam et primitiva cerebri affectione a phlogosi cerebrali di- 
stinguenda. Laesiones aliorum organorum sunt effectus morbi ce- 
rebralis successiva ratione se se evolventes. » Definitio talis ve- 
ram ideam de morbo non praebet, nam quid sub illis verbis qua- 
dam peculiari ctrtbri afftctione dicere intelligebat, definire ne- 
cesse erat. Dubois autem discrepat a Georget tantummodo quod 
hypochondriam morbum mentalem non cerebralem esse autumat. 
Uterque hic auctor optime propriam attentionem ad cercbralia 
symptomata vertit, quae procul dubio characteristicas notas hy- 
pochondriae constituunt ; uterque quali pactoaliorum viscerum 
laesiones organicae cerebralem alienationem excipere possint sa- 
gaciter explicavit : sed eonmi theoria quamplurimos , non vero 
omnes amplectitur casus, in quibus morbi organici abdominis 
hypochondriam producant, atque foveant. Hi vero casus ab illis 
distingui merentur, ubi cerebralis alienatio caeteras omnes alias 
turbas praecedit ; hinc sponte fluit distinctio idiopathicae hy- 
pochondriaseos a sympathica. Laesio cerebralis autem non per 
solam cogitationum perversionem, ut asserit Dubois, sed prae- 
cipue per exaltatam encephali sensilitatem, et per adauctum il- 
lius cum caeteris organismi partibus nexum, essentialiter mani- 
festatur. 

Causac. Dispositio varia in diversisanimadvertiturindividuis, 
quae vel haereditaria est vel acquisita ; et revera ad hypochon- 
driam suscitandam quammaxime clima favet, sicuti videndum est 
majorem aegrorum numcrum csse in illis Europae partibus quae 
occasum inter et septentrionem insidcnt; esfHitriatio dum homo 
ab objectis dulcissimis dividitur, continuo premitur moerore, 
omnia quae circumstant atro velamine cinguntur, et penitus di- 
verso tum rerum physicarum tiun moralium influxui exponhur; 
proftttionts, idcst pictores, sculptores, atque quorum nimis exal- 

tatur imaginatio ; attat interdum juvenilis et senilis , sed fre- 
quentius huic morbo viam sternit profecto virilis. Tali pacto 
organismus dispositus, si causae occasionales diutius in eum agant, 
ansam ad hujusmodi morbi evolutionem praebent ; sed craod in- 
numerae hae incitantes causae esse possunt, praecipuas recensuis- 
se satis erit. Uas inter cnumerandae veniunt atmosphaerica con- 
stitutio nimis frigida, vel calida, vel humida; coelum nebulo- 
sum; cibi excedenti copia sumpti, vel pastacei, farinacei ; 
Liquores aromatici, potus spirituosi, coffeae abusus ; incongruus 
pharmacorum solventium, evacuantium, roborantium, narcoti- 
corum usus ; vita otiosa, sedentaria, praecipue in ad activam ad- 
suetis; animi affectus ingrati, diutumi; timor, moeror, amor infe- 
lix, odium etc.; evacuationes excedentes, vel habitualium fluxuum 
suppressio ; abusus Veneris et manusturpationis turpe vitium ; 
infarctus, multiplicesque abdominalium viscerum laesiones ; va- 
sorum sanguiferorum atque cordis morbi ; chronica arthritis, 
cutaneae efflorescentiae evanitae. 

Eritus. Qui successionem phaenomenorum superius delinea- 
tam cxacte non perpendit, affectiones secundarias tertium co- 
mitantcs stadium, cum exitu hujusce morbi confundit. Sed uti 
ex symptomatologia patet, haec simt phaenomena tertii sta- 
dii, hae sunt laesiones organicae, quae diuturnae laesionura fun- 
ctionalium seriei succedunt; non ergo terminationibus sunt ad- 
jungendae. Hujusce morbi terminatio vel est sanitas, vel mors, 
nam in alium morbum organicum perraro exitus contingit; 
quia tunc solum dicitur morbus in alium transire cum primi 
omnia deleantur vestigia : sed perdifficile est aliquem organi- 
cum morbum in hypochondriaco enasci, et statum ccrebralem, 
qui specilicam hypochondriae indolem ostendit, penitus mutari; 
quamvis nos negamus, ut nonnulli proferre credidcrunt , hunc 
transitum qua impossibilem declarandum esse. Sicuti plures 
alii morbi chronici, praecipue morbo aliquo superveniente uni- 
vcrsali vcl topico, aut pro tempore silent, aut omnino dispa- 
rent; ita rationi consentaneum videtur si idem, ctiamsi raro, 
hypochondriacis contingere possit. 

PrognotU. Hypochondria pervicacem morbum constituit « qui, 

ut Hoffmann asserult , plus fere molestiarum , quam repentini 
cxitii habet»; saepe enim hujus generis aegroti ad altam sene- 
ctutem peryeniunt. Attamen ita nervosum systema adficitur, ut 
oscillationes sub cujuscumque levis stimuli actione facilius edat, 
ac proinde diflficili negotio haec perversa illius conditio ad sa- 
nitatem perducitur. Prognosis juxta varias quibus comitatur 
circumstantias modificata esse potcst. 

Si in primis suis stadiis morbus versatur, omni labe orga- 
nica concomitante immunis, shque simpltciter dynamicus, tunc 
curari ac sanari potest. Conditiones contrariae valde infaustam 
prognosim merentur , tum praecipue cum tertium accessit sta- 
dium ; viscemm enim laesiones in destructionem transeunt , et 
victima necessaria est morbi miser hypochondriacus. Morbus 
neglectus atque aliquo organico vitio comitatus, ad quamquam 
rationalem curationem renitens, quamvis raro , ut superius adno- 
tavimus , in alios pertimescendos morbos , melancholiam , ma- 
niam, paralysim, febrim hecticam etc. transire interdum potest 

Cura. TVullum fere est medicamen quod a variis scriptori- 
bus temporibus diversis in hypochondria in usum tractum non 
sit, cujus causa nos in hoc inesse arbitramur, vel in erronea vel 
imperfecta de hoc polymorpho morbo notione, vel in vehemen- 
ti miserandi aegroti anxietate quaecumque pertentandi reme- 
dia: hinc necessarium curatio non caeco empirismo nitatur; sed 
indicationibus a ratione dictatis iimixe incumbere debet. 

In primis ergo attentio medici eo tendat , ut causas amo- 
veat vel saltem mitiget. Studia nimis intensa relinquat vir lite- 
ris et scientiis addictus; animi lenimen inquirat, qui tristi pa- 
themate consumitur; habitudinem turpem scindat, qui Veneri et 
manusturpationi nimis indulget. Quod si causarum ablationi con- 
ditio aegri omnino reluctat, normae aliquae saltem sunt sugge- 
rendae, quae valeant minus intensos causarum persistentium ef- 
fectus reddere. Sic qui scientiis operam navat, nimis diulabores 
cerebrales non sustineat; studium quacinnque vice relinquat si 
caput dolere vel incalescere incipiat; ab omni gTavi cogitatione 
tempore vespertino se se abstincat , ut melius ad somnum cere- 
brum disponatur. Encephalicarum fiuictionum congrua directio 

utiles producere potest effectus , cum nullus sit morbus in quo 
tanti momenti cura sic dicta moralis sit. 

Exercitia musculana summum emolumentum cxhibcnt , dura 
ccrcbrum ab usitatis occupationibus removent, et organon illud 
defatigando operationes intellectuales difficiliores reddunt. Opor- 
tet tamen ut haec exercitia modica sint ; nam si revera exce- 
derent cephalaeam, labores musculares inducerent, irritationem- 
que cerebralem tali pacto augerent. 

Labores mentales vel omnino suspendantur, vel caute et 
modice concedantur. N3 magis animum cxhilarat, et cogitatio- 
ncm a consuetis tristissimis ideis evellit , quam itinera, rustica- 
tio, spcctacula amoena, hilaris .circulus. Huc spectat etiam 
equitatio, quam summis laudibus extollebat Sydenhamius. 

Pathemata inter causas et inter pharmaca quoque recenscri 
merentur. Animi motus quemdam intensitatis gradum non ex- 
ccdens, vel casu fortuito inductus, vel mcdico artilicio excitatus, 
perutilis evadere potest. Quanta vero circumspcctione hujus au- 
xilii usus indigeat, nemo certe ignorat. Consueta phantasmata 
in primis sunt, s i ficri potest, fuganda ; nam perennem tristitiae 
statum fovent, cerebrum continue exagitant , et omnes organi- 
smi functiones perturbant. Ad hoc vero obtinendum summa re- 
quiritur aegri in medicum fiducia et spes, ad quas adipiscendas 
omnem suam vim impendere ille debet. Uinc illius querimoniis 
patientcr aurem praebeat, numquam de morbo fictitio suspicio- 
nem manifestet, Olius imaginationi satisfaciat aliquid praescri- 
bendo, omnes timores circa praesentem et futurum salutissta- 
tum delere conetur , continue praesertira ante oculos optimum 
nutritionis statum ponendo. 

Gum morbus sit acutus, et abdominalis angiodeseos indicia 
praesto sint , atque optima constitutione, temperamento sangui- 
neo individuus praeditus, sanguinis depletiones generales insti- 
tucndae sunt, vel locales per hirudinum adplicationem ad anum, 
ad haemorrhoidalia vasa , praesertim cum suppressio haemorrhoi- 
dalis fluxus contigerit : potus indicantur copiosi refrigerantes ; 
intus purgantia propinanda, magnesia, sales medii, aqua Scheid- 
lits potissimum. Morbus autem saepius observatur chronicae 

indolis, et tum eadem methodus, verum longius mitior, utenda 
est: etenim morbus saepissime incurabilis eradit , et tandiu 
quam aegri vita perdurarc. potest ; qua de re omnis mcdici cu- 
ra eo tendat , ut potius symptomata exsurgentia leniantur, quam 
obstinato animo , ut morbus in aegroti detrimentum per coa- 
cervata medicamina evellatur. 

Diaeta conveniens sit oportet, quae maximam curationis 
hujusce chronicitatis partem efiformat: hinc inter alimenta ea 
accuratius seligantur quae satis nutriant, facilique negotio dige- 
stioni perfecte subjiciantur, et modica sumantur quantitate ; vi- 
num, potus coffeae omnino prohibeantur, nisi longa fortasse ha- 
bitudo huic severo praecepto non adsentiat. 

Si morbus in subjecto debili, vel per nimias evacuationes, 
vel per medicaminum deprimentis virtutis largam copiam sum- 
ptorum viribus fere exahusto manifestetur, opportunum erit ad 
diversa Martis praeparata, ad amara, praesertimque ad quas- 
siae extractum et chinacea devenire. 

Haec curationis methodus simplex ac rationalis mihi visa 
est; et si morbus assiduitati et medici studio renitat, ad com- 
plicatiorem curam , ad reraediorum congeriem necessarium de- 
venire rainirae existirao. 

Lies absqae ullo medicamine rationalis medi- 
cus aegros sanat. 

II. 

Lithiasis radicaliter non curatur a Liihotripsia. 

m. 

Frequentius per hygienem, quam per therapiam 
perturbationes ncrvosae sanantur. 

IV. 

Purgantia diarrhoeam, emetica vomitum non raro 
cessant. 

V. 

In recta diagnosi therapiae fundamentum consistit. 

VI. 

H ypochondriaseos frequentior causa immodica Venus. 

